

REFERAT FRA ÅRSMØTE I SKYTTERUTVALGET 2026.

Dato/sted: 25/3-26 kl. 18-1930, Lundedalen, Skien
Deltakere: Øyvind Brekka (ABB), Atle Bakken (YESS Porsgrunn), Kåre Sivertsen (Skagerak Energi), Arild Sivertsen (Skagerak Energi), Asle Tangen (Ineos B.I.L), Bjørn Bratland (Ineos B.I.L), Henning Skåra (HIP B.I.L), Thomas Stornes (Telemark Bedriftsidrettskrets)

Vi fikk en fin start på møtet ved at Thomas hadde med pizza, brus og kaker.  Vi spiste, pratet og koste oss med det før selve årsmøtet startet.

1. Åpning 
Skytterutvalgets leder, Arild Sivertsen, ønsket velkommen.  Arild tok rollen som møteleder, og Henning ble referent.
2.Godkjenning av saksliste og representanter.
Saksliste og representanter ble godkjent.
3. Årsberetning.
Forslag til årsberetning var sendt ut til skytterutvalg og oppmenn på forhånd.   Beretningen ble gjennomgått og godkjent med en anmerkning om å rette litt i tabellen i kapittel 2: Det var Ineos og Mølla som arrangerte 5. runde av karusellen. 
4. Innkomne forslag
Det var ingen innmeldte forslag til møtet, men vi ble i møtet allikevel enige om å bruke litt tid på å diskutere dette med rekruttering.  Oppsummert ble vi enige om å:

· legge inn en egen «introduksjonskveld for nye skyttere» i starten av sesongen til høsten.  Denne gjennomfører vi ei uke før den faste fellestreningen som pleier å markere starten på sesongen. Ansvar: Skytterutvalget
· Terminliste for neste sesong legges ut på Bedriftsidrettskretsens hjemmeside: Ansvar: TBiK
· «Introduksjonskvelden» annonseres av TBiK i forkant av selve kvelden.
· Det lages informasjon om bedriftsskyting, f.eks. i form av en videosnutt som kan legges på Facebook. Ansvar: TBiK

Thomas nevnte også at TBiK har gitt mulighet for «individuelt medlemskap».  Det betyr at deltakere som ikke er tilsluttet bedriftsidrettslag kan skyte som individuelle deltakere i prinsippet tilsluttet TBiK sitt bedriftsidrettslag.
5. Valg	
Resultatet av valget ble slik:
Arild Sivertsen (leder, gjenvalgt for ett år)
Henning Skåra (ikke på valg)                                                                                                                 Asle Tangen (gjenvalgt for to år)
Øyvind Brekka (ikke på valg)
Atle Bakken (leder valgkomite, ikke på valg)
6. Avslutning/ eventuelt.
· Etter årsmøtet gikk vi gjennom forslaget til terminliste for neste sesong. Den følger samme «mal» som for sesongen 2025/2026.
· Det var enighet om at skytterne som skyter sittende med miniatyrgevær, kan bruke DFS-skivene.


Henning Skåra, 

referent
